REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/73-16

19. februar 2016. godine

B e o g r a d

Z A P I S N I K

180. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 19. FEBRUARA 2016. GODINE

Sednica je počela u 11,49 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Tanja Tomašević Damnjanović, Živan Đurišić, zamenik člana Dragana Nikolića, Neđo Jovanović, Biljana Hasanović Korać, Balint Pastor, Jelisaveta Pribojac, zamenik člana Žarka Mićina, Biljana Savović, zamenik člana Svetislava Vukmirice i Mirko Čikiriz.

Sednici nisu prisustvovali članovi Odbora: Veroljub Arsić, Vesna Besarović, Branka Janković, Žarko Obradović, Petar Petrović, Biljana Pantić-Pilja, Dragan Polovina i Gordana Čomić, kao ni njihovi zamenici.

Na predlog predsednika Odbora, jednoglasno (sa 9 glasova za) je usvojen sledeći

D n e v n i r e d:

1. Razmatranje amandmana na Predlog zakona o izmenama i dopunama Zakona o upravljanju otpadom, koji je podnela Vlada.

Tačka dnevnog reda. Razmatranje amandmana na Predlog zakona o izmenama i dopunama Zakona o upravljanju otpadom, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o upravljanju otpadom i smatra da su u skladu sa Ustavom i pravnim sistemom Republike Srbije amandmani:

- na član 2. koji je podneo Odbor za zaštitu životne sredine;

- na član 18. koji je podneo Odbor za zaštitu životne sredine;

- na član 38. koji je podneo Odbor za zaštitu životne sredine;

- na član 43. koji je podneo Odbor za zaštitu životne sredine;

- na član 55. koji je podneo Odbor za zaštitu životne sredine.

Odbor je odluku doneo jednoglasno (sa 9 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 11,51 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović